## Pravilnik o vozačkim dozvolama

### NN 12/1993 (5.2.1993.), Pravilnik o vozačkim dozvolama

# MINISTARSTVO UNUTARNJIH POSLOVA

Na temelju članka 316. stavak 1. točka 2. Zakona o sigurnosti prometa
na cestama ("Narodne novine", broj 84/92 i 5/93) ministar unutarnjih
poslova, u suglasnosti s ministrom pomorstva, prometa i veza, donosi

## PRAVILNIK

### o vozačkim dozvolama

I. OPĆA ODREDBA

Članak 1.

Ovim Pravilnikom propisuje se način i postupak izdavanja, zamjenjivanja,
produživanja, poništavanja i oduzimanja vozačkih dozvola, obrazac vozačke
dozvole te način vođenja evidencija o izdanim vozačkim dozvolama.

II. IZDAVANJE VOZAČKE DOZVOLE

Članak 2.

Vozačku dozvolu izdaje policijska uprava odnosno policijska stanica
na čijem, području ima prebivalište osoba koja traži dozvolu ili stranac
na čijem području ima prijavljen privremeni ili produženi boravak ili je
trajno nastanjen.

Članak 3.

Zahtjev za izdavanje, produžetak i promjenu podataka podnosi se na obrascu
1 koji je sastavni dio ovoga Pravilnika.

Članak 4.

Uz zahtjev za izdavanje dozvole prilaže se:

1. uvjerenje o položenom vozačkom ispitu,

2. uvjerenje o duševnoj i tjelesnoj sposobnosti za upravljanje vozilima
koje ne smije biti starije od jedne godine,

3. dvije fotografije podnositelja zahtjeva veličine 30 x 35 mm.

Nakon izdavanja vozačke dozvole, prilozi iz točke 1. i 2. ovoga članka
vraćaju se podnositelju zahtjeva.

Članak 5.

Fotografije koje se prilažu uz zahtjev za izdavanje dozvole prema članku
4. točka 3. ovoga Pravilnika moraju biti istovjetne i vjerno prikazivati
osobu koja podnosi zahtjev.

Osoba za koju se izdaje vozačka dozvola mora biti fotografirana s lica
(enface), otkrivena čela, bez šešira, kape ili rupca (marame). Izuzetno
osobe koje prema narodnom običaju nose rubac ili kapu kao sastavni dio
nošnje mogu priložlti fotografije na kojima su pod rupcem ili kapom. Ako
je osobi za koju se izdaje vožačka dozvola izdano uvjerenje o duševnoj
i tjelesnoj sposobnosti za upravljanje vozilima pod uvjetom da za vrijeme
upravljanja vozilima koristi naočale, uz zahtjev se prilažu fotografije
na kojima je ta osoba fotografirana s naočalama.

Članak 6.

Maloljetnoj osobi od 16 do 18 godina koja je položila vozački ispit
za upravljanje motornim vozilima "A" kategorije izdaje se dozvoza
u kojoj se u rubrici "Napomena" upisuje da vrijedi za upravljanje
motociklom čiji radni obujam motora ne prelazi 125 cm2 do datuma punoljetnosti.

Članak 7.

Osobi s tjelesnim nedostacima koji, prema uvjerenju o duševnoj i tjelesnoj
sposobnosti za upravljanje vozilima, ne predstavljaju zapreku za upravljanje
vozilima, ali ih znatno otežavaju, izdaje se dozvola u kojoj se u rubrici
"Napomena" upisuje da vrijedi samo pod uvjetom da vozač za vrijeme
upravljanja vozilom koristi pomagalo određeno u uvjerenju o duševnoj i
tjelesnoj sposobnosti za upravljanje vozilima (naočale, proteza, slušni
amplifikator i dr.) odnosno da vrijedi samo za određena vozila specijalno
prilagođena vozaču s određenim tjelesnim nedostacima ili za određeno vozilo
prilagođeno tjelesnim nedostacima vozača.

Članak 8.

Ako se dozvola traži na osnovi inozemne vozačke dozvole, uz zahtjev
za izdavanje dozvole prilaže se:

1. inozemna vozačka dozvola,

2. prijevod inozemne vozačke dozvole ukoliko se iz inozemne vozačke
dozvole ne može zaključiti za koje kategorije se može zamijeniti i vrijedi
li, odnosno da joj je rok do kojeg vrijedi istekao manje od 6 mjeseci,

3. uvjerenje o duševnoj i tjelesnoj sposobnosti za upravljanje vozilima
koje ne smije biti starije od jedne godine,

4. dvije fotografije veličine 30 x 35 mm izrađene prema članku 5. ovoga
Pravilnika.

Članak 9.

Podaci u dozvoli ispisuju se pisaćem sustava za automatsku obradu podataka
ili pisaćim strojem.

Fotografija na obrascu dozvole pričvršćuje se lijepljenjem zaštitne
folije preko stranice dozvole gdje se fotografija nalazi.

Kategorija odnosno vrsta vozila za koju se izdaje dozvola (A, B, C,
D. E, F, G, H) ovjerava se pečatom policijske uprave odnosno policijske
stanice, potpisom ovlaštene osobe te upisivanjem datuma polaganja vozačkog
ispita, a ostala polja se perforiraju.

Kad se dozvola izdaje na osnovi inozemne vozačke dozvole, umjesto datuma
polaganja vozačkog ispita upisuje se datum izdavanja inozemne vozačke dozvole.

III. OBRAZAC VOZAČKE DOZVOLE

Članak 10.

Vozačka dozvola izdaje se na trodjelnom obrascu koji otvoren ima dimenzije
222 x 105 mm a savijen 74 x 105 mm

Obrazac vozačke dozvole tiskan je uz ovaj Pravilnik i njegov je sastavni
dio (obrazac 2).

IV. PRODUŽETAK VOZAČKE DOZVOLE

Članak 11.

Važnost dozvole na zahtjev vozača produžuje policijska uprava odnosno
policijska stanica koja vozača vodi u evidenciji.

Kada se uz zahtjev za produženje važnosti dozvole prilaže liječničko
uvjerenje, to uvjerenje ne smije biti starije od tri mjeseca.

Produženje važnosti dozvole upisuje se u predviđenu rubriku obrasca
dozvole.

V. PONIŠTENJE VOZAČKE DOZVOLE

Članak 12.

Ako se utvrdi da je vozačka dozvola izdana na osnovi lažne isprave ili
netočnih podataka u ispravi ili u zahtjevu za izdavanje koji su od bitnog
značaja ili da je u dozvoli ovjerena neodgovarajuća kategorija ili vrsta
vozila, dozvola će se poništiti i rješenjem oduzeti.

VI. EVIDENCIJA O VOZAČIMA

Članak 13.

Policijska uprava odnosno policijska stanica vodi evidenciju o vozačima
kojima je izdala vozačku dozvolu.

Evidencija o vozačima prema stavku 1. ovog članka sastoji se od registra
i kartoteke.

Članak 14.·

Registar vozača sadrži: redni broj, ime i prezime vozača, JMBG, mjesto
prebivališta i adresu stanovanja, serijski broj izdane dozvole, kategoriju
odnosno vrstu vozila na koju se odnosi i rubriku za napomene.

Registar se vodi na obrascu broj 3.

Članak 15.

Kartoteka vozača sastoji se od kartona vozača.

Karton vozača sadrži: ime i prezime, datum mjesto rođenja, mjesto prebivališta
i adresu stanovanja, državljanstvo, zanimanje, broj izdane dozvole i datum
izdavanja, naziv organa koji ju je izdao, naziv auto-škole i njezin matični
broj i broj uvjerenja o položenom ispitu, naziv zdravstvene ustanove koja
je izdala uvjerenje o duševnoj i tjelesnoj sposobnosti za vozača i njezin
matični broj, kategoriju i vrstu vozila na koju je izdana, rubrike za upisivanje
ograničenja, produžetak valjanosti, promjenu prebivališta i adrese stanovanja.

Na kartonu vozača mora biti nalijepljena fotografija vozača identična
s fotografijom na dozvoli, osim kada se radi o promjeni prebivališta ili
adrese stanovanja i napisan broj pod kojim je vozač upisan u registar.

Karton vozača vodi se na obrascu broj 4.

Članak 16.

Na zahtjev za izdavanje dozvole upisuje se redni broj pod kojim je vozač
upisan u registar.

Zahtjev odnosno inozemna vozačka dozvola prema kojem je izdana dozvola
spaja se s kartonom vozača koji se čuva u policijskoj upravi odnosno policijskoj
stanici koja vozača vodi u evidenciji.

Članak 17.

Kartoni vozača slažu se u kartoteku prema abecednom redu prezimena i
imena vozača.

VII. IZDAVANJE NOVE DOZVOLE UMJESTO IZGUBLJENE, UNIŠTENE, DOTRAJALE,
OŠTEĆENE ILI NEČITKE

Članak 18.

Vozač prijavljuje gubitak vozačke dozvole policijskoj upravi odnosno
policijskoj stanici na čijem je području dozvola izgubljena.

Članak 19.

Vozaču koji prijavi gubitak vozačke dozvole policijska uprava odnosno
policijska stanica koja ga vodi u evidlenciji vozača daje na njegov zahtjev
novu vozačku dozvolu.

Ako vozač prijavi gubitak vozačke dozvole izvan područja policijske
uprave odnosno policijske stanice gdje ima prebivalište, policijska uprava
odnosno policijska stanica kojoj je gubitak prijavljen, izdaje potvrdu
o prijavi gubitka vozačke dozvole i o tome obavješćuje policijsku upravu
odnosno policijsku stanicu koja vozača vodi u evidenciji.

Potvrda o prijavi gubitka vozačke dozvole izdaje se na obrascu 5.

Članak 20.

Zahtjev za izdavanje nove vozačke dozvole umjesto izgubljene, uništene,
dotrajale, oštećene ili nečitke podnosi se na obrascu 1.

Uz zahtjev za izdavanje nove dozvole umjesto izgubljene, uništene, dotrajale,
oštećene ili nečitke prilažu se dvije fotografije prema članku 6. ovog
Pravilnika.

VIII. PROMJENA PREBIVALIŠTA I ADRESE STANOVANJA VOZAČA

Članak 21.

Vozač koji nadležnoj policijskoj upravi odnosno policijskoj stanici
prijavljuje promjenu prebivališta ili adrese stanovanja na obrascu 1, dužan
je dati na uvid dokaze o novom prebivalištu i adresi stanovanja i naziv
policijske uprave odnosno policijske stanice koja ga vodi u evidenciji
vozača.

Članak 22.

Policijska uprava odnosno policijska stanica na čijem području vozač
ima novo prebivalište upisat će vozača u evidenciju vozača i o tome izvijestiti
policijsku upravu odnosno policijsku stanicu koja ga je vodila u evidenciji
vozača radi brisanja iz evidencije.

Policijska uprava odnosno policijska stanica koja je vozača brisala
iz evidencije dužna je evidenciju čuvati kao dokumente trajne vrijednosti.

Članak 23.

Promjena prebivališta i adrese stanovanja vozača upisuje se u dozvolu.

IX. PRIJELAZNE I ZAVRŠNE ODREDBE

Članak 24.

Obrasci broj 1 do 5 otiskani su uz ovaj Pravilnik i njegov su sastavni
dio.

Članak 25.

Zamjena vozačkih dozvola izdanih po dosadašnjim propisima obavljat će
se nakon proteka trideset dana od dana stupanja na snagu ovoga pravilnika.

Članak 26.

Danom stupanja na snagu ovog Pravilnika prestaje važiti Pravilnik o
vozačkim dozvolama ("Narodne novine", broj 55/76.) i odredbe
glave V. koje se odnose na vozačke dozvole Pravilnika o registraciji motornih
i priključnih vozila, obrascu prometne i vozačke dozvole ("Narodne
novine", broj 54/91., 6/92. i 35/92.).

Članak 27.

Ovaj Pravilnik stupa na snagu osmoga dana od dana objave u "Narodnim
novinama".

Broj: 511-01-43-2751/1-1993.

Zagreb. 22. siječnja 1993.

Ministar unutarnjih poslova

**Ivan Jarnjak, v. r.**

---

```
POLICIJSKA UPRAVA - STANICA                                             Obrazac broj 1

.......................................................................

                        ZAHTJEV ZA IZDAVANJE VOZAČKE DOZVOLE
                                - PROMJENU PODATAKA

        Ime i prezime .........................................................

        JMBG            _____________________________

        1. VRSTE ZAHTJEVA (zaokružiti odgovarajući broj)
_______________________________________________________________________
        0 = zamjena vozačke dozvole                                                                     ____
        1 = izdavanje vozačke dozvole
        2 = upis produžetka valjanosti
        3 = upis promjena prebivališta
        4 = zamjena strane vozačke dozvole
        5 = promjena vozačke dozvole
_______________________________________________________________________

        2. RAZLOG PROMJENE (zaokružiti odgovarajući broj)
_______________________________________________________________________
        1 = izgubljena                                                                                  ____
        2 = uništena
        3 = ukradena
        4 = dotrajala, oštećena, nečitka
        5 = upis promjene prebivališta
        6 = upis produžetaka valjanosti
        7 = upis nove kategorije
_________________________________________________________________________

        PRILOG

        1. Taksa u Iznosu od .................... HRD.

                                                                        Potpis podnosioca zahtjeva

Dana ...........................                                        .................................................................

                                                                                        Obrazac broj 3
                                        REGISTAR VOZAČA
__________________________________________________________________________________
Redni           Ime (očevo ime) i prezime       Prebivalište i adresa   Serijski broj   Napomena
broj                                            stanovanja              dozvole
__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

__________________________________________________________________________________

                                                                                        Obrazac broj 4
                                                                                        Prednja stranica
                                                                                Veličina 143 x 202 mm

Broj registra ...................

                                        KARTON VOZAČA

..............................................................................................................................................................

Ime i prezime ........................................................  JMBG ..................................................................

Ime oca ................................................................        datum rođenja ......................................................

Mjesto rođenja .....................................................    državljanstvo ........................................................

Datum izdavanja ..................................................      Broj dozvole ........................................................

Naziv PU odnosno PS ..................................................................          Datum ...............................
koja je izdala dozvolu
..............................................................................................................................................................

Vrijedi do ......................................................

                KATEGORIJA (VRSTA VOZILA) ZA KOJU DOZVOLA VRIJEDI
___________________________________________________________________________________
Fotografija     Kategorija      Datum polaganja Naziv i matični broj auto-škole Naziv i matični broj
30 x 35 (vrsta vozila)  ispita                  i broj uvjerenja                                zdravstvene ustanove
                                                                                                i broj uvjerenja
___________________________________________________________________________________
                A

                B

                C

                D

                BE

                CE

                DE

                F

                G

                H

___________________________________________________________________________________

OGRANIČENJE VALJANOSTI DOZVOLE
___________________________________________________________________________________

___________________________________________________________________________________

                                                                                        Zadnja stranica

                        PRODUŽETAK VALJANOSTI DOZVOLE
____________________________________________________________________________________

Produženo do ___________                Produženo do ___________                Produženo do ___________
godine _________________                godine _________________                godine _________________

Naziv PU odnosno PS koja                Naziv PU odnosno PS koja                Naziv PU odnosno PS koja
je produžila valjanost                  je produžila valjanost                  je produžila valjanost
_______________________         _______________________         _______________________
___________________________________________________________________________________

                                        PREBIVALIŠTE
__________________________________________________________________________________
        Mjesto i općina         Adresa stanovanja                       Datum promjene

__________________________________________________________________________________

                                ZAMJENA VOZAČKE DOZVOLE
__________________________________________________________________________________

Broj stare vozačke dozvole              Broj stare vozačke dozvole              Broj stare vozačke dozvole
______________________          ______________________          ______________________

Tko je izdao dozvolu                    Tko je izdao dozvolu                    Tko je izdao dozvolu
______________________          ______________________          ______________________

Broj nove vozačke dozvole               Broj nove vozačke dozvole               Broj nove vozačke dozvole
______________________          ______________________          ______________________

Datum ________________          Datum ________________          Datum ________________
__________________________________________________________________________________

                                                                                        Obrazac broj 5

___________________________________________
        POLICIJSKA UPRAVA - STANICA

Broj:_______________________________________

Datum: _____________________________________

Mjesto:_____________________________________

                                                POTVRDA

                                o prijavi uništenja - gubitka vozačke dozvole

________________________________________________ rođen(a) ___________ 19_____ godine u

_________________________ s prebivalištem ____________________ prijavio je uništenje - gubitak

vozačke dozvole ___________ kategorije, broj ____________ izdana od _______________________

dana _____________________________

Imatelj ove potvrde može upravljati motornim vozilom __________________ kategorije u vremenu od

        _________ 199   do _________ 199        godine.

Napomene:

                                                M.P.            __________________________________
                                                                        (potpis ovlaštene osobe)

```

Pravilnik, NN 12/1993-186
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)